Hjalmar Borgstrøm
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1900–1950,Norske klassiske komponister og verker 1900–1950
Hjalmar Borgstrøm (1864–1925) var en norsk komponist. Han tok som ung sterke inntrykk av Johan Selmers musikk, studerte klaver med Martin Ursin, teori og komposisjon med Johan Svendsen, L. M. Lindeman og instrumentasjon med Ole Olsen.
Borgstrøm hadde et studieopphold i Leipzig i 1887 og med stipend fra Houens legat oppholdt han seg i Berlin 1890–1901.Alle Borgstrøms arbeider utmerker seg ved nitid form, intimt kjennskap til instrumentene og en høytstrebende tendens. Han var først og fremst orkesterkomponist, en ivrig tilhenger av programmusikken, og en rekke av hans verker er programmatiske med forklarende tekst. Arbeid Borgstrøm skrev operaene Thora på Rimol (1894) og Fiskeren (1900) til egne tekster, et symfonisk dikt for klaver og orkester (Hamlet), Jesus i Getsemane, symfonisk innledning til Henrik Ibsens skuespill John Gabriel Borkman, pianokonsert i C-dur (1910), to symfonier, G-dur og d-moll (1912), symfonidiktningen Tanken (1918) og Reformationskantate (1917). Videre kan nevnes klaverstykker, fiolinkonsert, John Gabriel Borkman, sonate for fiolin og klaver, to strykekvartetter, klaverkvintett, sanger til tekster av Nils Collett Vogt, Cally Monrad og fra Heinrich Heines Buch der Lieder. Borgstrøm hadde komposisjonsaften i Berlin 1905 og i Oslo 1912. Hans sanger og klaverstykker foreligger trykt, men ellers foreligger det meste utrykt i manuskript i Nasjonalbiblioteket i Oslo. Hjalmar Borgstrøm var en fremragende journalist, en samvittighetsfull og høyt ansett kritiker. Han skrev først i Verdens Gang 1901, fra 1913 til sin død i Aftenposten. Les mer i Store norske leksikon Om Hjalmar Borgstrøm i Norsk biografisk leksikon Litteratur Benestad, Finn m.fl., red.: Norges musikkhistorie, b. 3, 1999, 184-93, isbn 82-03-22402-4, Finn boken  Gaukstad, Øystein: "Hjalmar Borgstrøm og Hjalmar Jensen bibliografi" i Norsk musikkgranskning 1954/55, 278-83 Guldbrandsen, Erling E.: "Klassisk tirsdag: Hjalmar Borgstrøm" i NRK musikken 8, nr. 3 (1999), 32-34 Guldbrandsen, Erling E.: "Tankens talsmann" i Studia musicologica norvegica 25 (1999), 313-29 Guldbrandsen, Erling E.: "Musikalsk sjelemaleri: Hjalmar Borgstrøms Hamlet" i Agora 19, nr. 2/3 (2001), 157-201  Musik, nr. 9, 1925